**«Επέκταση διαπίστευσης** **μικροβιολογικού εργαστηρίου»**

Η προμήθεια αφορά την υποστήριξη του μικροβιολογικού εργαστηρίου της ΔΕΥΑ ΠΑΤΡΑΣ για την επέκταση της διαπίστευσης του στις μικροβιολογικές παραμέτρους των κλωστριδίων και της ΟΜΧ στους 22°C και 37°C,καθώς και στις εργασίες που ο σύμβουλος θα πρέπει να υλοποίηση.

Οι παρεχόμενες από τον σύμβουλο υπηρεσίες για τις δύο ανωτέρω επιλογές επέκτασης της διαπίστευσης θα είναι:

1. Ανασκόπηση της δομής και του περιεχομένου της τεκμηρίωσης(Εγχειρίδιο Ποιότητας, Διαδικασίες, έντυπα κλπ),ώστε να καταγραφούν οι απαραίτητες τροποποιήσεις και προσθήκες που θα χρειαστεί να γίνουν στο σύστημα, σε σχέση με τις νέες παραμέτρους.
2. Εκπόνηση/σύνταξη τροποποιήσεων στα υφιστάμενα έγγραφα του συστήματος διαχείρισης της ποιότητας, και σύνταξη νέων εγγράφων που θα αφορούν την επέκταση της διαπίστευσης.
3. Παροχή των απαιτούμενων εργαλείων για την επαλήθευση των νέων υπό διαπίστευση μικροβιολογικών δοκιμών και παρακολούθηση της επικύρωσης.
4. Υπολογισμός της αβεβαιότητας των μετρήσεων των νέων υπό διαπίστευση μικροβιολογικών δοκιμών. εφαρμογή ολόκληρου του συστήματος διαχείρισης ποιότητας του εργαστηρίου ( τόσο στις υπάρχουσες όσο και στις υπό διαπίστευση *δοκιμές ), αξιολόγηση της ορθής εφαρμογής του συστήματος και* καταγραφή τυχόν μη-συμμορφώσεων.
5. Διενέργεια ετήσιας ανασκόπησης από την διοίκηση για το έτος 2019 και

σύνταξη σχετικών πρακτικών

1. Διενέργεια ολοκληρωμένης οριζόντιας εσωτερικής επιθεώρησης με πλήρη εφαρμογή ολόκληρου του συστήματος διαχείρισης ποιότητας του εργαστηρίου ( τόσο στις υπάρχουσες όσο και στις υπό διαπίστευση δοκιμές ), αξιολόγηση της ορθής εφαρμογής του συστήματος και καταγραφή τυχόν μη-συμμορφώσεων.
2. Διενέργεια κάθετης εσωτερικής επιθεώρησης τόσο στις διαπιστευμένες όσο

και στις υπό διαπίστευση δοκιμές, αξιολόγηση της ορθής εφαρμογής του συστήματος διαχείρισης και καταγραφή τυχόν μη-συμμορφώσεων.

1. Συμβολή στην άρση των μη συμμορφώσεων που θα προκύψουν κατά την

οριζόντια και την κάθετη εσωτερική επιθεώρηση και σύνταξη όλων των απαραίτητων τροποποιήσεων στο σύστημα διαχείρισης που τυχόν απαιτηθούν.

1. Αξιολόγηση και αποδοχή των αποτελεσμάτων συμμετοχής του εργαστηρίου

σε διεργαστηριακά σχήματα τόσο στις διαπιστευμένες όσο και στις υπο διαπίστευση δοκιμές.

10) Αξιολόγηση και αποδοχή των διακριβώσεων του εργαστηρίου.

11) Σύνταξη της αίτησης για επέκταση της διαπίστευσης την οποία το εργαστήριο θα αποστείλει στον φορέα διαπίστευσης (ΕΣΥΔ).

12) Παρουσία του Συμβούλου κατά την αξιολόγηση του εργαστηρίου από το ΕΣΥΔ.

13) Υποστήριξη για τις όποιες διορθωτικές ενέργειες θα χρειαστούν για την άρση των μη συμμορφώσεων που θα προκύψουν κατά την αξιολόγηση του εργαστηρίου από τον ΕΣΥΔ. Ο σύμβουλος σε συνεργασία με το προσωπικό τoυ εργαστηρίου θα φροντίσει για την άρση των μη συμμορφώσεων και όπου χρειαστεί τη σύνταξη ή τροποποίηση των εγγράφων.

Οι ανωτέρω εργασίες θα παρασχεθούν με μελετητική εργασία που θα πραγματοποιεί ο σύμβουλος στα γραφεία του και με επισκέψεις του συμβούλου στο χώρο του εργαστηρίου. Επειδή πρόκειται για εξειδικευμένο αντικείμενο προτείνεται η συλλογή προσφορών από εταιρείες πάνω στο αντικείμενο αυτό.

Οι εταιρείες αυτές θα πρέπει να έχουν τα εξής χαρακτηριστικά:

1. Εμπειρία σε αντίστοιχα έργα

«Ο προσφέρων πρέπει να διαθέσει ομάδα έργου αποτελούμενη από δύο τουλάχιστον μόνιμα στελέχη, το καθένα από τα οποία να έχει συμμετάσχει στην προετοιμασία πέντε (5) τουλάχιστον ιδιωτικών ή δημοσίων εργαστηρίων δοκιμών, που να έχουν λάβει διαπίστευση κατά ISO 17025:2005 σε μικροβιολογικές δοκιμές σε νερά, από το ΕΣΥΔ ή άλλον Φορέα Διαπίστευσης, μέλος της Συμφωνίας Αμοιβαίας Αναγνώρισης (MLA).

Η εμπειρία στην προετοιμασία των ανωτέρω εργαστηρίων κατά ISO 17025:2005 θα πρέπει να αποδεικνύεται μόνο με βεβαιώσεις των διαπιστευμένων εργαστηρίων, στις οποίες θα αναφέρονται ονομαστικά τα ονόματα των στελεχών που εργάστηκαν στο εκάστοτε έργο και οι οποίες θα συνοδεύονται από τα πεδία διαπίστευσης των διαπιστευμένων εργαστηρίων, στα οποία θα αναφέρονται οι διαπιστευμένες μικροβιολογικές δοκιμές.

Τα μόνιμα στελέχη που θα αποτελούν την ομάδα έργου θα πρέπει υποχρεωτικά, επί ποινή αποκλεισμού, να υπογράψουν υπεύθυνη δήλωση, με βεβαίωση του γνησίου της υπογραφής, ότι δέχονται και δεσμεύονται να συμμετάσχουν στην ομάδα έργου για το συγκεκριμένο έργο. Οι δε υπεύθυνες δηλώσεις πρέπει να έχουν ημερομηνία του τελευταίου μήνα πριν από την ημερομηνία του διαγωνισμού».

2. Πιστοποίηση κατά ISO 9001:2015

Ο προσφέρων πρέπει να είναι πιστοποιημένος κατά ISO 9001:2015 από Φορέα Πιστοποίησης διαπιστευμένο από το ΕΣΥΔ ή άλλον Φορέα Διαπίστευσης, μέλος της Συμφωνίας Αμοιβαίας Αναγνώρισης (MLA). Το πεδίο πιστοποίησης πρέπει να περιλαμβάνει την υποστήριξη-προετοιμασία εργαστηρίων για διαπίστευση όπως και την παροχή εκπαιδευτικών υπηρεσιών. Ο προσφέρων πρέπει να υποβάλει στην προσφορά του αντίγραφο του εν ισχύ πιστοποιητικού πιστοποίησης.

Από τον διαγωνισμό αποκλείεται όποιος προσφέρων δεν πληροί όλες τις ανωτέρω προδιαγραφές

Σαν χρόνος ολοκλήρωσης ορίζεται ο χρόνος ολοκλήρωσης της διαδικασίας από τον ΕΣΥΔ ( τουλάχιστον ένα έτος).

ΠΡΟΣΟΧΗ ΟΙ ΕΝΔΙΑΦΕΡΟΜΕΝΟΙ ΠΡΕΠΕΙ ΝΑ ΥΠΟΒΑΛΛΟΥΝ ΣΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΦΟΡΟΛΟΓΙΚΗ ΚΑΙ ΑΣΦΑΛΙΣΤΙΚΗ ΕΝΗΜΕΡΟΤΗΤΑ ΚΑΘΩΣ ΚΑΙ ΠΟΙΝΙΚΟ .ΜΗΤΡΩΟ. ΑΥΤΟ ΙΣΧΥΕΙ ΓΙΑ ΥΛΙΚΑ Ή ΥΠΗΡΕΣΙΕΣ ΑΝΩ ΤΩΝ 2.500 €.

Συμπεριλαμβάνονται και τα έξοδα μετακίνησης προς τις υπηρεσίες διαπίστευσης ή στο εργαστήριο μας ή οτιδήποτε άλλο απαιτηθεί.

Για περισσότερες πληροφορίες- διευκρινήσεις: **Δημήτριος Φωτόπουλος Τηλ.2610 641904.**

Παρακαλούμε όπως αποστείλετε την οικονομική προσφορά σας σε κλειστό φάκελο στο πρωτόκολλο της ΔΕΥΑΠ (Ακτή Δυμαίων 48,Πάτρα) με την ένδειξη **«Επέκταση διαπίστευσης** **μικροβιολογικού εργαστηρίου»,** εντός 15 εργάσιμων ημερών από την δημοσίευση της.

|  |  |
| --- | --- |
|  |  |
|  |  |